**ใบงานที่ 6 ตอบประเด็นจากการอ่านกรณีตัวอย่าง**

**วิชา ทักษะการเรียนรู้ ทร21001**

**ระดับมัธยมศึกษาตอนต้น**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**กรณีตัวอย่าง “สู้ไหม”**

 ผมตกใจสะดุ้งตื่นขึ้นเมื่อเกิดเสียงเอะอะพอลืมตาขึ้นมาเห็นทุกคนยืนกันเกือบหมดรถ “ทุกคนนั่งลงอยู่นิ่งๆอย่าเคลื่อนไหวไม่งันยิงตายหมด” เสียงตวาดลั่นออกมาจากปากของเจ้าชายหน้าเหี้ยมคอสั้นที่ยืนอยู่หน้ารถกำลังใช้ปืนจ่ออยู่ที่คอของคนขับผมรู้ทันทีว่ารถทัวร์ที่ผมโดยสารคันนี้ถูกเล่นงานโดยเจ้าพวกวายร้ายแน่หันไปดูด้านหลังเห็นไอ้วายร้ายอีกคนหนึ่งถือปืนจังก้าอยู่ผมใช้มืออันสั่นเทาล้วงลงไปในกระเป๋ากางเกงคลำ .38 เห่าไฟของผมซึ่งซื้อออกมาจากร้านเมื่อบ่ายนี้เองนึกในใจว่า “โธ่เพิ่งซื้อเอามายังไม่ทันยิงเลยเพียงใส่ลูกเต็มเท่านั้นเองก็จะถูกคนอื่นเอาไปเสียแล้ว”เสียงเจ้าตาพองหน้ารถตะโกนขู่บอกคนขับรถ “หยุดรถเดี๋ยวนี้มึงอยากตายโหงหรือไง” ผมนึกในใจว่าเดี๋ยวพอรถหยุดมันคงต้องให้เราลงจากรถแล้วกวาดกันเกลี้ยงตัวแต่ผมต้องแปลกใจแทนที่รถจะหยุดมันกลับยิ่งเร็วขึ้นทุกทีทุกทียิ่งไปกว่านั้นรถกลับส่ายไปมาเสียด้วยไอ้พวกมหาโจรเซไปเซมาแต่เจ้าตาพอยังไม่ลดละแม้จะเซออกไปมันก็กลับวิ่งไปยืนประชิดคนขับอีกพร้อมตะโกนอยู่ตลอดเวลา “หยุดโว้ยหยุดไอ้นี่กูลงไปได้ละมึงจะเหยียบให้คาส้นทีเดียว” รถคงตะบึงไปต่อคนขับบ้าเลือดเสียแล้วผมไม่แน่ใจว่าเขาคิดอย่างไรขณะนั้นผมกวาดสายตาเห็นผู้ชายที่นั่งถัดไปทางม้านั่งด้านซ้ายเป็นตำรวจยศจ่ากำลังจ้องเขม็งไปที่ไอ้วายร้ายและถัดไปอีกเป็นชายผมสั้นเกรียนอีก 2 คนใส่กางเกงสีกากีและสีขี้ม้าผมเข้าใจว่าคงจะเป็นตำรวจหรือทหารแน่กำลังเอามือล้วง กระเป๋ากางเกงอยู่ทั้งสองคนบรรยากาศตอนนั้นช่างเครียดจริงๆไหนจะกลัวปล้นถูกยิงไหนจะกลัวรถคว่ำทุกคนเกร็งไปหมดทุกสิ่งทุกอย่างถึงจุดวิกฤตแล้ว

**ประเด็น : ท่านจะสู้หรือจะยอมเพราะอะไร**

**แบบบันทึกการจำแนกข้อมูลประกอบการตัดสินใจ**

|  |  |  |
| --- | --- | --- |
| **ข้อมูลทางวิชาการ** | **ข้อมูลเกี่ยวกับตนเอง** | **ข้อมูลเกี่ยวกับสังคมสิ่งแวดล้อม** |
|  |  |  |

**กรณีตัวอย่างเรื่องส้มกับหนุ่ม**

 นักศึกษากศน. เป็นคนอยู่ในวัยรุ่นวัยทำงานประกอบอาชีพเพื่อเลี้ยงตนเองและครอบครัวเป็นส่วนใหญ่เป็นคนในวัยที่จะต้องพบกับปัญหาที่ต้องแก้ไขอยู่ตลอดเวลายิ่งในปัจจุบันเทคโนโลยีก้าวหน้าและหลั่งไหลเข้ามาอย่างไม่มีวันหยุดยั้งมีทั้งเรื่องดีเจริญก้าวหน้าสะดวกสบายเป็นประโยชน์ต่อการพัฒนาคุณภาพชีวิตแต่ในเวลาเดียวกันก็ก่อให้เกิดความเดือดร้อนไม่ปลอดภัยต่อชีวิตและทรัพย์สินทำให้ครอบครัวแตกแยกไม่มีความสุขการศึกษาเล่าเรียนที่ลอกเรียนจากต่างประเทศทั้งวิชาการและวัฒนธรรมที่แตกต่างโดยไม่มีการปรับให้สอดคล้องกับความเป็นไทยทำให้ยิ่งเรียนยิ่งมีปัญหาชีวิตและสังคมส้มเป็นนักศึกษากศน. ทำงานเป็นพนักงานต้อนรับของห้างสรรพสินค้าแห่งหนึ่งรู้จักกับหนุ่มโดยการใช้วิธีแชททางอินเทอร์เน็ตหนุ่มทำงานเป็นพนักงานขายในบริษัทหนุ่มเป็นคนรูปหล่อ เจ้าชู้ มีหญิงสาวมาสนใจหลายคนแต่หนุ่มก็มีท่าทีชอบส้มเป็นพิเศษกว่าคนอื่นคอยมารับส่งสร้างความสนิทสนมกับส้มเป็นพิเศษแต่ก็ยังไม่เลิกราจากสาวๆคนอื่นมีไมตรีให้เห็นอยู่เสมอทั้งหนุ่มและส้มคบหากันมาหลายปี เป็นที่รู้เห็นของเพื่อนๆทั้งหนุ่มและส้มในระยะหลังๆนี้มีชายหนุ่มจากที่ทำงานของส้มมีฐานะการงานดีมาชอบส้มอีกคนถึงส้มจะไม่ชอบเท่าหนุ่มแต่พอใจในความรักเดียวใจเดียวของเขาอยู่มากเขาไม่ใช่คนรูปงามแต่เป็นคนนิสัยดีรู้จักเก็บหอมรอบริบเป็นที่รักและไว้วางใจของเพื่อนๆทุกคนวันหนึ่งหนุ่มมาขอส้มแต่งงาน ส้มมีความรู้สึกลังเลว่าจะยอมรับหนุ่มหรือไม่

 ถ้าท่านเป็นส้มท่านจะตัดสินใจอย่างไรจะยอมรับแต่งงานกับหนุ่มหรือไม่เพราะอะไรให้ท่านระบุข้อมูลทั้ง 3 ประการที่หลากหลายและพอเพียงประกอบการตัดสินใจของท่านลงในแบบฟอร์มที่กำหนดแยกแยะให้เห็นทั้งข้อมูลเชิงปริมาณและคุณภาพและหากต้องหาข้อมูลเพิ่มเติมให้ระบุให้ชัดเจนด้วย

|  |  |  |
| --- | --- | --- |
| **ข้อมูลทางวิชาการ** | **ข้อมูลเกี่ยวกับตนเอง** | **ข้อมูลเกี่ยวกับสังคมสิ่งแวดล้อม** |
|  |  |  |